हाई स्पीड ट्रेन के सपना पूरा होखे में मात्र 2 दिन के दुरी
नई दिल्ली – देश में हाई स्पीड ट्रेन चलावे के तैयारी के बीच, दिल्ली से आगरा तक चलेवाली ट्रेन के स्पीड 160 किलोमीटर प्रतिघंटा करे के तैयारी पूरा हो गईल बा।
तीन दिन बाद, मतलब 3 जुलाई से दिल्ली-आगरा लाइन प 160 किलोमीटर प्रतिघंटा के स्पीड चलेवाला ट्रेन के परीक्षण कईल जाई। अगर परीक्षण सफल भईल त दिल्ली से आगरा के बीच अधिकतर ट्रेन के स्पीड 160 किलोमीटर प्रति घंटा हो जाई।
बतावल जाता कि ‘‘रिसर्च, डिजाइन एंड स्टैंडर्ड ऑर्गनाइजेशन’’ (आरडीएसओ) के अगुवाई में परीक्षण कईल जाई। एकरा खातिर उत्तर अवुरी उत्तर-मध्य रेलवे के महाप्रबंधक लोगन के सूचना भी भेजल जा चुकल बा।
जानकारी के मुताबीक 1 जुलाई के परीक्षण खातिर जरूरी सभ काम पूरा हो जाई, जबकि 1 अवुरी 2 जुलाई के नई दिल्ली रेलवे स्टेशन ए परीक्षण में शामिल होखेवाली ट्रेन के जांच कईल जाई। एकरा बाद 3 जुलाई के सुबह 9.30 बजे से परीक्षण के शुरुवात होई।
परीक्षण के दौरान इस्तेमाल होखेवाली ट्रेन में 12 एसी कोच होई अवुरी सभ कोच उच्च गति के सहेवाला होइहे।
रेलवे के अधिकारी बतवले कि, पछिला सप्ताह में बिहार के छपरा में भईल राजधानी एक्सप्रेस दुर्घटना के बाद से हाई स्पीड ट्रेन प खास ध्यान दिहल जाता। एकरा खातिर ए परीक्षण में शामिल ट्रेन के आगे एगो पायलट इंजन चलावे के भी योजना बाटे।
अधिकारी लोगन के मुताबीक, चुकी दिल्ली से आगरा रेल लाइन प शताब्दी एक्सप्रेस 140 किलोमीटर प्रतिघंटा के स्पीड से अबहियों चलेले, एहसे ओ लोग के उम्मेद बा कि 160 किलोमीटर प्रतिघंटा के स्पीड प चलेवाली ट्रेन के परीक्षण भी सफल हो जाई।
मालूम रहे कि, नरेंद्र मोदी के सपना बा कि देश में हाई स्पीड ट्रेन के जाल बिछे अवुरी एकर शुरुवात में दिल्ली-आगरा, दिल्ली-कानपुर, दिल्ली-चंडीगढ़ रेल खंड पर 160 किलोमीटर प्रतिघंटा के स्पीड से ट्रेन चलावे के योजना बाटे।
अगर इ तीनों रूट अपना शुरुवाती परीक्षण में सफल होखतारे त एकरा से देश के अवुरी भाग में लागू कईल जाई।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva